7 Oktober 1837 – Piet Retief gaan die eerste keer die Drakensberg af om Port Natal en koning Dingane te besoek. Hy skryf dit is een van die mooiste landstreke wat hy nog ooit in Afrika gesien het.
21 Oktober 1837– Retief se trekgeselskap bereik die kruin van die Drakensberg, waar hulle langs ’n stroompie uitspan. Eerwaarde Erasmus Smit skryf dat die besondere rotsformasie hom tot ’n kerk of plek van aanbidding sou kon leen – vandaar die naam Kerkenberg.
23 Oktober 1838 – Die Voortrekkers besluit om ’n dorp aan te lê en dat die dorp na Piet Retief en Gerrit Maritz vernoem sal word. Dit word as die stigtingsdatum van Pietermaritzburg beskou.
19 Junie 1838 – Gerrit Maritz verskuif sy laer na Loskop, nie ver van die huidige Estcourt nie. Die Maritz-laer het later as Sooilaer bekend geword, omdat hy die laer met ’n swaar sooimuur omring het.